**Ilta-Sanomat** (**IS**) on Sanoma-konserniin kuuluvan Sanoma Media Finlandin kustantama iltapäivälehti. *Ilta-Sanomat* on lukijamäärältään Suomen suurin digitaalinen media.

Historia
--------

*Ilta-Sanomat* perustettiin vuonna 1932 Mäntsälän kapinan yhteydessä. *Helsingin Sanomien* silloinen päätoimittaja Eljas Erkko arvioi kapinan olevan niin iso tapahtuma, että sen uutisoimiseksi ei pelkkä kaupungilla leviävä sähkösanoma riittänyt. Tarvittiin uusi lehti. *Ilta-Sanomien* alkuperäinen idea oli toimia *Helsingin Sanomien* iltapainoksena, ja se vastasi myös sisällöltään pitkään *Helsingin Sanomia*. Sekä *Ilta-Sanomat* että *Helsingin Sanomat* olivat edistyspuolueen äänenkannattajia. Mäntsälän kapinan aikaan *Ilta-Sanomat* ilmestyi kuuden päivän ajan. Seuraavan kerran lehti ilmestyi samana syksynä kahdeksan päivän ajan kertoen Los Angelesin olympialaisista. Lehden säännöllinen ilmestyminen alkoi 15. lokakuuta 1932. *Helsingin Sanomista* lehti itsenäistyi vuonna 1949. Vuonna 1969 *Ilta-Sanomat* muuttui irtonumerolehdeksi. Aamupainoksesta, josta iltapäivälehtinimitys tulee, luovuttiin 1990-luvun taitteessa.

Yhtyneet Kuvalehdet yritti *Ilta-Sanomien* kilpailijaksi 1970-luvulla *Iltaset*-nimistä lehteä, joka jäi kuitenkin lyhytikäiseksi. *Uuden Suomen* perustama *Iltalehti* onnistui paremmin.

*Ilta-Sanomien* vastaava päätoimittaja Antti-Pekka Pietilä erosi tehtävästään 25. syyskuuta 2006 epätyydyttävän levikki- ja markkinaosuuskehityksen vuoksi, ja hänen seuraajanaan toimi lehden pitkäaikainen uutispäätoimittaja Hannu Savola. Savola jäi loppuvuodesta 2006 sairauslomalle ja kuoli sairauskohtaukseen 13. helmikuuta 2007. Virkaa tekevänä vastaavana päätoimittajana toimi tammikuusta 2007 alkaen uutispäätoimittaja Tapio Sadeoja, joka nimitettiin 29. toukokuuta 2007 vastaavaksi päätoimittajaksi.

Sadeoja jätti kustantajan ja vastaavan päätoimittajan tehtävät jäätyään eläkkeelle 38 vuoden jälkeen marraskuussa 2019. Hänen tilalleen nimitettiin Johanna Lahti.

Levikki
-------

Nykyisin *Ilta-Sanomat* ilmestyy kuutena päivänä viikossa, maanantaista lauantaihin joka aamu. Lauantain lehti on myynnissä koko viikonlopun ja sisältää *Plus*-liitteen. Keskiviikkoisin ilmestyy maksullinen *Ilta-Sanomat Tv-lehti*, jota ei voi ostaa ilman päälehteä. Arkilehden hinta on nykyisin 1,80 euroa ja viikonvaihdelehden 2,90 euroa. Vuodesta 2009 lähtien on julkaistu myös historian eri teemoihin liittyviä päälehden ohella myytäviä erikoislehtiä, joiden aiheina ovat olleet muun muassa talvisota, jatkosota ja Mannerheim-ristin ritarit.*lähde?*

*Ilta-Sanomien* keskilevikki vuonna 2014 oli 110 226 ja viikonvaihteen levikki 134 464. Lehti tavoittaa noin 2,5 miljoonaa lukijaa (KMT 2017, Kokonaistavoitettavuus).

*Ilta-Sanomien* verkkopalvelussa on noin 3,1 miljoonaa eri kävijää viikossa, ja se on tällä mitattuna Suomen suosituin verkkosivusto (tilanne viikolla 4/2015). Kaikkien aikojen myydyin *Ilta-Sanomien* numero on ollut vuoden 1997 juhannuslehti, jota ostettiin 436 881 kappaletta.

Kansallisen mediatutkimuksen vuonna 2010 tekemän tutkimuksen mukaan iltapäivälehdet menettivät kahdessa vuodessa lukijoita maakuntalehtiä enemmän. *Ilta-Sanomien* painettu lehti menetti kahdessa vuodessa 56 000 lukijaa, ja sen kilpailijan *Iltalehden* lukijamäärä putosi 49 000:lla. Vuonna 2013 julkaistun tutkimuksen mukaan *Ilta-Sanomat* oli kuitenkin paperilehden ja verkkolehden lukijamäärien mukaan Suomen suurin lehti.

Vuonna 2019 *Ilta-Sanomien* verkkosivustoa luetaan selvästi enemmän kuin paperilehteä.

Vuonna 2020 paperilehdellä oli keskimäärin 316 000 lukijaa ja lehden verkkopalvelulla 2 835 000 lukijaa viikossa.

Lähteet:

Imago
-----

Kyselytutkimuksen mukaan *Ilta-Sanomien* verkkosivusto on suomalaisten kolmanneksi tärkein uutislähde Ylen nettisivujen ja Ylen tv-uutisten jälkeen. Suomalaiset pitävät iltapäivälehtiään vähemmän luotettavina kuin muita medioita, mutta *Ilta-Sanomat* on kuitenkin heidän mielestään luotettavampi kuin *Iltalehti*. Samaan tapaan iltapäivälehtiä pidetään vähemmän riippumattomina kuin muita medioita, mutta *Ilta-Sanomia* pidetään kuitenkin hieman *Iltalehteä* riippumattomampana.

Sarjakuvaliite
--------------

*IS sarjis* ja *IS sarjat* olivat *Ilta-Sanomien* nelisivuinen sarjakuvaliite, jota julkaistiin *Ilta-Sanomien* lauantaisin ilmestyvän viikonloppunumeron keskiaukeamalla vuosina 1986–1997. Liitteen ensimmäinen numero oli nimeltään *IS sarjis*, mutta liitteen nimi muuttui jo toisessa numerossa muotoon *IS sarjat*. La 12. marraskuuta 1988 liitteen nimi muuttui jälleen ja nyt muotoon *Sarjat*. Lauantaina 13. tammikuuta 1990 liitteen nimeksi tuli jälleen *IS sarjat*. *Ilta-Sanomien* sarjakuvien julkaiseminen erillisenä liitteenä päättyi 24. toukokuuta 1997.*lähde?*

Ilta-Sanomien vastaavat päätoimittajat
--------------------------------------

* Eljas Erkko 1932–1938 (*Helsingin Sanomien* päätoimittaja)
* Yrjö Niiniluoto 1938–1949 (*Helsingin Sanomien* päätoimittaja)
* Eero Petäjäniemi 1949–1956
* Teo Mertanen 1956–1961
* Heikki Tikkanen 1961–1966
* Olavi Aarrejärvi 1966–1973
* Martti Huhtamäki 1974–1983
* Vesa-Pekka Koljonen 1984–2003
* Antti-Pekka Pietilä 2003–2006
* Hannu Savola 2006–2007
* Tapio Sadeoja 2007–2019
* Johanna Lahti 2019–

Katso myös
----------

* Luettelo suomalaisista sanomalehdistä

Lähteet
-------

* Timo Kilpi: *Uutisia, historiaa ja puheenaiheita*. WSOY, 2007. ISBN 978-951-0-31761-7.
* Timo Harakka: Kirjan tekijä tietää, mutta teos ei kerro *Helsingin Sanomat*.  28.2.2002.
* Heikki Saari: *Isku tajuntaan! Suomalaisen iltapäivälehdistön lyhyt historia*. Johnny Kniga, 2007. ISBN 978-951-0-32378-6.

### Viitteet

1. 1 2  Levikkitilasto 2014 Media Audit Finland. Viitattu 30.11.2015.
2. ↑  Karhunen, Panu: IS:n uusi vastaava päätoimittaja palaa "henkiseen kotiinsa" *Ilta-Sanomat*.  5.6.2019. Viitattu 11.1.2020.
3. 1 2  Ilta-Sanomien, Taloussanomien ja Urheilusanomien yhteystiedot *Ilta-Sanomat*. Viitattu 19.4.2017.
4. ↑  Lyhenneluettelo: I *Kotimaisten kielten keskus*. Viitattu 22.1.2016.
5. 1 2  KMT osoittaa: Ilta-Sanomat on Suomen suurin uutismedia *is.fi*.  1.3.2019. Viitattu 5.6.2019.
6. 1 2 3  Kivioja: Alaston lööppi
7. ↑  Alma Median ja sen edeltäjien historia pähkinänkuoressa *Alma Media*.  6.6.2004. Viitattu 11.1.2020.
8. ↑  IS: Tapio Sadeoja Ilta-Sanomien vastaavaksi päätoimittajaksi *Ilta-Sanomat*.  29.5.2007. Viitattu 10.7.2023.
9. ↑  Suomen suurimman uutismedian pomo vaihtuu! IS:n päätoimittaja Tapio Sadeoja eläkkeelle: "Vierastan missiojournalismia" *Ilta-Sanomat*.  1.11.2019. Viitattu 5.3.2020.
10. ↑  Kilpamäki, Heini: IS on yhä Suomen suurin uutismedia *Ilta-Sanomat*.  15.9.2017. Sanoma Media Finland. Viitattu 23.4.2018.
11. ↑  Suomen web-sivustojen viikkoluvut TNS. Viitattu 28.1.2015.
12. ↑  Iltapäivälehdet menettäneet kymmeniätuhansia lukijoita *9.9.2010 (päivitetty 1.1.2.2012)*. Viitattu 2.7.2015.
13. ↑  Painettu lehti suomalaisten suosiossa  9.9.2010. Sanomalehtien liitto. Viitattu 2.7.2015.
14. ↑  Honkamaa, Antti: Ilta-Sanomat on Suomen suurin!  17.9.2013. Ilta-Sanomat. Viitattu 2.7.2015.
15. ↑  Lukijamäärät 2021 Media Audit Finland (pdf)
16. ↑   (Arkistoitu – Internet Archive)
17. ↑   (Arkistoitu – Internet Archive)
18. ↑   (Arkistoitu – Internet Archive)
19. ↑   (Arkistoitu – Internet Archive)
20. ↑
21. ↑   (Arkistoitu – Internet Archive)
22. ↑
23. ↑
24. ↑  Uutisarvostukset 2022 JULKINEN RAPORTTI 16.1.2023.pdf *Google Docs*. Viitattu 28.5.2023.

Aiheesta muualla
----------------

* Ilta-Sanomien kotisivut

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Sanoma |
| --- |
|  |
| Sanoma Learning | 
* Iddink Group
* itslearning
* Malmberg
* Nowa Era
* Sanoma Italia
* Sanoma Pro
* Sanoma Utbildning
* Santillana
* VAN IN

 |
|  |
| Sanoma Media Finland | 

|  |  |
| --- | --- |
| Sanomalehdet | 
* Aamulehti
* Helsingin Sanomat
* HS Kuukausiliite
* HS Lasten uutiset
* HS Meidän perhe
* HS Nyt
* HS Paikalliset
* HS Teema
* HS Viikko
* Ilta-Sanomat
* IS TV-lehti
* Satakunnan Kansa
* Taloussanomat

 |
|  |
| Paikallismediat | 
* Janakkalan Sanomat
* Jämsän Seutu & Vekkari
* Kankaanpään Seutu
* KMV-lehti
* Merikarvia-lehti
* Nokian Uutiset
* Rannikkoseutu
* Suur-Keuruu
* Sydän-Satakunta
* Tyrvään Sanomat
* Valkeakosken Sanomat

 |
|  |
| Aikakauslehdet | 
* Aku Ankka
* Aku Ankka Juniori
* ET-lehti
* ET Terveys
* Gloria
* Glorian koti
* Glorian ruoka&viini
* Hyvä Terveys
* Kodin Kuvalehti
* Matkaopas
* Me Naiset
* Prinsessa
* Rakennuslehti
* Sport
* Suuri Käsityö
* Tiede
* Tiede Luonto
* Urheilulehti

 |
|  |
| Radio | 
* Aito Iskelmä
* Easy Hits
* Groove FM
* Helmiradio
* HitMix
* Kantriradio
* Loop
* Radio Rock
* Radio Suomipop
* Supla

 |
|  |
| Televisio | 
* Hero
* Jim
* Liv
* Nelonen
* Ruutu

 |
|  |
| Internet | 
* Vauva.fi

 |

 |
|  |
| Lisää aiheesta | 
* Helsingin Sanomain Säätiö
* Median museo ja arkisto Merkki
* Päivälehden arkisto
* Sanomala
* Sanoman toimittajakoulu
* Sanomatalo

 |

 |